CELEX: 32014R0455
Language: bg
Date: 2014-04-29 00:00:00
Title: Регламент за изпълнение (ЕС) № 455/2014 на Комисията от 29 април 2014 година относно класирането на някои стоки в Комбинираната номенклатура

6.5.2014   
            
            
               BG
            
            
               Официален вестник на Европейския съюз
            
            
               L 133/31
            
         РЕГЛАМЕНТ ЗА ИЗПЪЛНЕНИЕ (ЕС) № 455/2014 НА КОМИСИЯТА
   от 29 април 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди възможност обвързващата тарифна информация, издадена по отношение на стоки, обхванати от настоящия регламент, която не е в съответствие с него, да продължи да се използва от титуляря за определен период съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 април 2014 година.
      
         
            За Комисията,
         
         
            от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Стоящ на пода апарат за подаване на студена вода (т. нар. „охладител на вода“) с височина приблизително 124 cm и тегло приблизително 100 kg.
                              Включва охладителна система, която се състои от компресор и кондензатор.
                              Вместимостта му е 150 l, а номиналната охладителна способност е 150 l/h, което позволява да се осигурят до 750 чаши вода на час. Работи с напрежение 220 V AC.
                           
                        
               
                  8418 69 00
               
               
                  Класирането се определя от общи правила 1 и 6 за тълкуване на Комбинираната номенклатура и от текста на кодове по КН 8418 и 8418 69 00.
                  Охлаждането на вода само за питейни цели не се счита за обработване на материали чрез операции, изискващи промяна на температурата. Следователно е изключено класирането в позиция 8419.
                  Поради това апаратът трябва да бъде класиран в код по КН 8418 69 00 като друго охлаждащо или замразяващо оборудване (вж. също Обяснителните бележки към Хармонизираната система за позиция 8418, група I, точка 2).
               
            
                  
                              2.
                           
                           
                              Стоящ на пода апарат за подаване на топла или студена вода (т. нар. „дозатор за вода“) с височина приблизително 97 cm и с тегло приблизително 15 kg.
                              Нагревателната функция се изпълнява от интегрирано електрическо нагревателно съпротивление, а охладителната функция — от охладителна система, състояща се от компресор и кондензатор.
                              Водата се осигурява от бутилка, която не е включена при представянето.
                              Апаратът има капацитет да предоставя топла вода с дебит 5 l/h, с температура между 85 и 92 °C. Апаратът има капацитет да предоставя студена вода с дебит 2 l/h, с температура между 4 и 8 °C. Апаратът работи с напрежение 220 V AC и има мощност 100/550 W.
                           
                        
               
                  8516 10 11
               
               
                  Класирането се определя от общо правило 1, общо правило 3, буква в) и общо правило 6 за тълкуване на Комбинираната номенклатура и от текста на кодове по КН 8516, 8516 10 и 8516 10 11.
                  По смисъла на забележка 3 към раздел XVI апаратът е предназначен за изпълнението на две алтернативни функции (други апарати за охлаждане от позиция 8418 и електрически водонагревател от позиция 8516). Не е възможно да се определи основната функция на апарата, тъй като всяка функция е еднакво важна за неговото използване.
                  Поради това апаратът трябва да бъде класиран в код по КН 8516 10 11 като електрически водонагреватели с моментално загряване.